CELEX: 62011CN0361
Language: el
Date: 2011-07-08 00:00:00
Title: Υπόθεση C-361/11: Αίτηση για την έκδοση προδικαστικής αποφάσεως, την οποία υπέβαλε το Rechtbank Haarlem (Κάτω Χώρες) στις 8 Ιουλίου 2011 — Hewlett-Packard Europe BV κατά Inspecteur van de Belastingdienst/Douane West, kantoor Ηοofddorp Saturnusstraat

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/9
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank Haarlem (Κάτω Χώρες) στις 8 Ιουλίου 2011 — Hewlett-Packard Europe BV κατά Inspecteur van de Belastingdienst/Douane West, kantoor Ηοofddorp Saturnusstraat
   (Υπόθεση C-361/11)
   2011/C 282/16
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Haarlem
   
      Διάδικοι στην υπόθεση της κύριας δίκης
   
   
      Προσφεύγουσα: Hewlett-Packard Europe BV
   
      Καθού: Inspecteur van de Belastingdienst/Douane West, kantoor Hoofddorp Saturnusstraat
   
      Προδικαστικά ερωτήματα
   
   
               1)
            
            
               Λαμβανομένων υπόψη όσων το Rechtbank εξέθεσε […] σχετικά με την ταχύτητα εκτυπώσεως και αντιγραφής, ποια σημασία πρέπει να δοθεί στο αν οι ταχύτητες εκτυπώσεως και αντιγραφής καθορίζονται από την ίδια μονάδα εκτυπώσεως και στο αν η διαφορετική ταχύτητα μεταξύ των λειτουργιών αυτών οφείλεται απλώς και μόνο στο ότι για τις ανάγκες της αντιγραφής πρέπει πρώτα να γίνει σάρωση, πριν μπορέσει να γίνει εκτύπωση;
            
         
               2)
            
            
               Λαμβανομένων υπόψη όσων το Rechtbank εξέθεσε […] σχετικά με τον αριθμό δίσκων τροφοδοσίας χαρτιού και την ύπαρξη αυτόματης τροφοδοσίας πρωτοτύπων προς αντιγραφή, έχουν τα στοιχεία που το Δικαστήριο παρέσχε συναφώς με την απόφαση Kip Europe κ.λπ. την έννοια ότι η ύπαρξη περισσότερων δίσκων τροφοδοσίας χαρτιού και η αυτόματη τροφοδοσία πρωτοτύπων προς αντιγραφή είναι αντικειμενικά χαρακτηριστικά που δείχνουν ότι πρόκειται για συσκευή αντιγραφής και όχι για συσκευή εκτυπώσεως;
            
         
               3)
            
            
               Λαμβανομένων υπόψη όσων το Rechtbank εξέθεσε […] ως προς το ζήτημα ποιος είναι ο ουσιώδης χαρακτήρας των επίμαχων συσκευών, υπό το πρίσμα επίσης των κριτηρίων που το Cour d’appel de Paris διατύπωσε συναφώς με την απόφασή του της 20ής Μαΐου 2010 σχετικά με συσκευές παρόμοιες με τις επίμαχες, πρέπει η αξία και το βάρος της κεντρικής μονάδας εκτυπώσεως (του print engine) να καταλογιστούν στη λειτουργία εκτυπώσεως ή στη λειτουργία αντιγραφής και πρέπει η αξία και το βάρος του σαρωτή να καταλογιστούν, ενδεχομένως εν μέρει, στη λειτουργία αντιγραφής;
            
         
               4)
            
            
               Λαμβανομένων υπόψη όσων το Rechtbank εξέθεσε […], ισχύει ο δασμολογικός συντελεστής 6 %, που υπό τον κανονισμό 1031/2008 (1) αντιστοιχεί στον κωδικό ΣΟ 8443 31 91, όσον αφορά εκτυπωτές πολλαπλών λειτουργιών οι οποίοι, σύμφωνα με τα στοιχεία που το Δικαστήριο παρέσχε με την απόφαση Kip Europe κ.λπ., έπρεπε να είχαν καταταγεί στον κωδικό ΣΟ 8471 60 20 αν είχαν εισαχθεί πριν από την 1η Ιανουαρίου 2007;
            
         
      (1)  Κανονισμός (ΕΚ) 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕΟΚ) 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (EE L 291, σ. 1).